Επιμέλεια και οργάνωση έκθεσης φωτογραφίας και οπτικοακουστικού υλικού για τους σκοπούς του Πολιτικού Φόρουμ Υψηλού Επιπέδου ΟΗΕ για τη βιώσιμη ανάπτυξη
ΕΙΣΑΓΩΓΗ
Η χώρα μας πρόκειται να παρουσιάσει κατά το φετινό Πολιτικού Φόρουμ Υψηλού Επιπέδου ΟΗΕ για τη βιώσιμη ανάπτυξη (HLPF, Νέα Υόρκη, έδρα ΟΗΕ, 9-18 Ιουλίου 2018), την Εθνική Εθελοντική της Αξιολόγηση (VNR) για την εφαρμογή των Στόχων Βιώσιμης Ανάπτυξης του ΟΗΕ (Sustainable Development Goals –SDGs), με τη συμμετοχή εκπροσώπων Υπουργείων και εμπλεκομένων φορέων, με σημαντικότερη την εμπλοκή του Υπουργείου Περιβάλλοντος και Ενέργειας, καθώς:

· αποτελεί βασικό συντάκτη μεγάλου τμήματος της Εθνικής Έκθεσης για το VNR που εκπονείται υπό τον συνολικό συντονισμό της Γενικής Γραμματείας της Κυβέρνησης,

· την παρουσιάση της Εθνικής Έκθεσης του VNR θα πραγματοποιήσει εκ μέρoυς της Ελληνικής Κυβέρνησης, ο Αναπληρωτής Υπουργός κ. Σ. Φάμελλος, και τέλος

· οι πέντε SDGs προς εις βάθος θεματική αξιολόγηση φέτος (ήτοι SDG 6 τα ύδατα, SDG 7 για τη βιώσιμη ενέργεια, SDG 11 για τις βιώσιμες πόλεις, SDG 12 για τα βιώσιμα πρότυπα παραγωγής και κατανάλωσης και SDG 15 για τα χερσαία οικοσυστήματα), αποτελούν βασικούς τομείς αρμοδιότητας του Υπουργείου Περιβάλλοντος και Ενέργειας. 

Στο πλαίσιο αυτό, απαιτείται η επιμέλεια και οργάνωση Έκθεσης φωτογραφικού και άλλου οπτικοακουστικού υλικού, κατά τη διάρκεια του HLPF, στην Νέα Υόρκη, στην έδρα του ΟΗΕ (ή σε άλλο κατάλληλο χώρο εφόσον απαιτηθεί όπως τα γραφεία της ΜΑ-ΟΗΕ), 9-18 Ιουλίου 2018. 

Η εν λόγω Έκθεση σκοπό έχει την προβολή της χώρας σε διεθνές επίπεδο και των μοναδικών ιδιαιτεροτήτων και φυσικών χαρακτηριστικών της, ειδικότερα της πολύ πλούσιας βιοποικιλότητας και της νησιωτικότητας, ως παράγοντες για ανάπτυξη βιώσιμων πρακτικών στα ελληνικά νησιά, από την αρχαιότητα, οι οποίες παραμένοντας διαχρονικές και λειτουργικές, αναβιώνονται και μπορούν να αποτελέσουν καταλύτη για την βιώσιμη ανάπτυξη των νησιών σήμερα, την προώθηση διαχρονικά ανθεκτικών κοινωνιών, την ενίσχυση της καινοτομίας καθώς επίσης την υποστήριξη βιώσιμων πρακτικών σε αρμονία με το φυσικό περιβάλλον προς όφελος των τοπικών κοινοτήτων, όπως ο αειφόρος και θεματικός τουρισμός.   

Ο τίτλος της Έκθεσης είναι «Biodiversity conservation and sustainable tourism in Greek islands: drivers for sustainable and resilient societies», απηχεί το τρίπτυχο «πλούτος βιοποικιλότητας και φυσικού περιβάλλοντος, ανθεκτικές νησιωτικές κοινωνίες, αειφόρος τουρισμός» και είναι πλήρως ευθυγραμμισμένος με το θέμα του HLPF 2018 «Μετάβαση σε πιο ανθεκτικές και βιώσιμες κοινωνίες». 

Η Έκθεση αποτελεί ευκαιρία για την προβολή των σχετικών δράσεων του ΕΚΠΑΑ και ειδικότερα της Έκθεσης για την Κατάσταση του Περιβάλλοντος της χώρας που εκπονείται υπό την εποπτεία και ευθύνη του.

Επιπρόσθετα, η οργάνωση και επιμέλεια της Έκθεσης θα παρέχει τη δυνατότητα συλλογής και οργάνωσης σημαντικού υλικού που θα παραμένει στη διάθεση του Υπουργείου προς αξιοποίηση στο πλαίσιο και άλλων σχετικών εκδηλώσεων, όπως για παράδειγμα να παρουσιαστεί στην Αθήνα πριν την μεταφορά της στην Νέα Υόρκη τον Ιούλιο, στο πλαίσιο σχετικών δράσεων για την Παγκόσμια Ημέρα Περιβάλλοντος, στις 5 Ιουνίου.

Τέλος, το υλικό που θα συλλεχθεί για την Έκθεση θα χρησιμοποιηθεί και ως οπτικό υπόβαθρο στην επίσημη παρουσίαση που θα πραγματοποιήσει ο Αν. Υπουργός Περιβάλλοντος και Ενέργειας, ως εκπρόσωπος της Ελληνικής Κυβέρνησης, κατά την ολομέλεια του των κ-μ του ΟΗΕ στο HLPF, για την πρόοδο της χώρας προς την κατεύθυνση υλοποίησης των SDGs. 

ΠΕΡΙΓΡΑΦΗ ΕΡΓΟΥ

Περιεχόμενο Έκθεσης

· περί τις 20 εκτυπωμένες χαρακτηριστικές φωτογραφίες (που θα διαθέσει ο ανάδοχος αλλά και οι λοιποί εμπλεκόμενοι συνδιοργανωτές) σε διάσταση 50 εκ. x 70 εκ. ή μεγαλύτερες, με λεζάντες και επεξηγηματικά κείμενα

· προβολή οπτικοακουστικού ψηφιακού υλικού (ψηφιακών φωτογραφιών και video),

· 10-15 Λευκώματα της Γενικής Γραμματείας Αιγαίου και Νησιωτικής Πολιτικής με αντικείμενο την ιστορία, την παράδοση και την πλούσια βιοποικιλότητα των νησιών του Αιγαίου, τα οποία θα γίνουν μετά το πέρας της Έκθεσης δωρεά στην βιβλιοθήκη του ΟΗΕ.

Γενικές υποχρεώσεις Αναδόχου

1. Παροχή φωτογραφιών για το τμήμα της Έκθεσης που αφορά στην προβολή της Ελληνικής βιοποικιλότητας με λεζάντες και επεξηγηματικά κείμενα, από το προσωπικό αρχείο του Αναδόχου.
2. Δημιουργία «δεξαμενής» φωτογραφικού υλικού και video (κατόπιν σχετικής συλλογής, επεξεργασίας και οργάνωσης) από το προσωπικό αρχείο του Αναδόχου, άλλα προσωπικά αρχεία, από τον ΕΟΤ και από το αρχείο του Υπουργείου Ναυτιλίας και Νησιωτικής Πολιτικής (Γενική Γραμματεία Αιγαίου και  Νησιωτικής Πολιτικής) σχετικών με τη θεματολογία της Έκθεσης. 

3. Επιλογή ορισμένων (περί τις 20) εμβληματικών φωτογραφιών από την «δεξαμενή» του συνολικού υλικού που θα συλλεχθεί, σε συνεργασία με τα εστιακά σημεία των συνδιοργανωτών - Υπουργείων, οι οποίες θα πρέπει να παραδοθούν εκτυπωμένες σε κατάλληλη διάσταση και με λεζάντες (εκτιμώμενη διάσταση τουλάχιστον 50εκ. x 70εκ.), σύμφωνα με τις τεχνικές προδιαγραφές του χώρου και του εξοπλισμού που θα παρασχεθεί από τον ΟΗΕ ή άλλο φορέα στις εγκαταστάσεις του οποίου θα λάβει χώρα η Έκθεση (π.χ. γραφεία ΜΑ-ΟΗΕ) και σε κατάλληλο υλικό / χαρτί εκτύπωσης για τον σκοπό της Έκθεσης. 
4. Επιμέλεια, σύνταξη και σχεδιασμός εισαγωγικού κειμένου για την Έκθεση, ενδεχομένως με σχετικούς χάρτες, στην αγγλική, με τίτλο και επεξήγηση του σκεπτικού και του σκοπού της Έκθεσης, που θα εκπονηθεί σε συνεργασία με το Υπουργείο Περιβάλλοντος και Ενέργειας.

5. Επιμέλεια και παραγωγή οπτικοακουστικής παρουσίασης (με τη μορφή video) με ψηφιακές φωτογραφίες και video, βάσει του διαθέσιμου υλικού και  σε συνάρτηση  με τον εξοπλισμό που θα παρασχεθεί, προκειμένου να προβληθεί στο πλαίσιο της Έκθεσης. 
6. Επιμέλεια και παραγωγή παρουσίασης (με τη μορφή video) με ψηφιακές φωτογραφίες διάρκειας 15 λεπτών, προς παράδοση έως τις 31 Μαΐου 2018, ως οπτικό υπόβαθρο στην υποστήριξη της επίσημης παρουσίασης του VNR που θα πραγματοποιήσει ο Αν. Υπουργός κ. Φάμελλος, ως εκπρόσωπος της Ελληνικής Κυβέρνησης, κατά την ολομέλεια του των κ-μ του ΟΗΕ στο HLPF. 

7. Επεξεργασία και σύνθεση παρεχόμενου οπτικοαουστικού υλικού ώστε να η συνολική Έκθεση να λειτουργεί με τρόπο οργανωμένο, εύληπτο και κατανοητό για τον θεατή/ακροατή, σύμφωνα με τις τεχνικές προδιαγραφές του χώρου και του εξοπλισμού που θα παρασχεθεί. 

8. Σχεδιασμός τρίπτυχου εντύπου προβολής της Έκθεσης στην αγγλική και ελληνική γλώσσα. Το κείμενο θα εκπονηθεί από το Υπουργείο Περιβάλλοντος και Ενέργειας σε συνεργασία με τον Ανάδοχο, ενώ ο Ανάδοχος θα πρέπει να επεξεργαστεί και να υποβάλει προτάσεις για την γραφιστική επιμέλεια και στήσιμο του εντύπου και τη δημιουργική παρουσίαση της Έκθεσης. 

9. Σχεδιασμός αφίσας προβολής της Έκθεσης, στην αγγλική και ελληνική γλώσσα. Το κείμενο της αφίσας θα εκπονηθεί από το Υπουργείο Περιβάλλοντος και Ενέργειας σε συνεργασία με τον Ανάδοχο, ενώ ο Ανάδοχος θα πρέπει να επεξεργαστεί και να υποβάλει προτάσεις για την γραφιστική επιμέλεια και στήσιμο Αφίσας και τη δημιουργική παρουσίαση της Έκθεσης. 

10. Εκτύπωση υλικού προβολής της Έκθεσης (τρίπτυχου, αφίσας, άλλου υλικού που τυχόν απαιτηθεί κλπ).

11. Επιμέλεια, εφόσον απαιτείται, άλλου είδους υλικού προβολής της Έκθεσης και εν γένει του έργου της χώρας προς την κατεύθυνση υλοποίησης των SDGs που θα μπορεί να διανεμηθεί κατά τη διάρκεια της Έκθεσης στους επισκέπτες της (π.χ. διανομή επιλεγμένου φωτογραφικού υλικού σε ηλεκτρονική μορφή σε USB σε συμμετέχουσες Εθνικές Αντιπροσωπείες σε επίσημα εγκαίνια Έκθεσης, διανομή Έκθεσης κατάστασης Περιβάλλοντος ΕΚΠΑΑ κλπ). 

12. Εποπτεία μεταφοράς και τοποθέτησης του ανωτέρω υλικού στο χώρο της Έκθεσης, στο κτίριο του ΟΗΕ ή σε άλλο χώρο (π.χ. γραφεία ΜΑ-ΟΗΕ), καθώς επίσης συνδρομή και εποπτεία για την απεγκατάσταση της Έκθεσης μετά το πέρας της λειτουργίας της. 

13. Παροχή οδηγιών και επικοινωνία με άτομα που θα αναλάβουν την επιτόπια παρουσία στην Έκθεση (εκπρόσωποι ΜΑ-ΟΗΕ και Γραφείου ΕΟΤ Νέας Υόρκης) για τις τεχνικές λεπτομέρειες, δομή και θεματικό προσανατολισμό Έκθεσης, σε συνεργασία με τους αρμόδιους συνδιοργανωτές-Υπουργεία.   

14. Ενδεχόμενη συνδρομή για την προφορική παρουσίαση της Έκθεσης (είτε από τον ίδιο τον Ανάδοχο είτε από εκπρόσωπο της Πολιτικής ηγεσίας των συνδιοργανωτών - Υπουργείων) κατά τη διάρκεια δεξίωσης που θα παρατεθεί από την ΜΑ-ΟΗΕ για τα επίσημα εγκαίνια της Έκθεσης (πιθανότατα στις 16 Ιουλίου 2018). 

15. Συνδρομή σε ενδεχόμενη τοποθέτηση και λειτουργία της Έκθεσης στο πλαίσιο άλλης σχετικής εκδήλωσης του Υπουργείου Περιβάλλοντος και Ενέργειας στην Αθήνα, όπως η Παγκόσμια Ημέρα Περιβάλλοντος, στις 5 Ιουνίου.  

Παραδοτέο υλικό – Φυσικό αντικείμενο έργου

1. Είκοσι (20) περίπου επιλεγμένες χαρακτηριστικές φωτογραφίες από τη «δεξαμενή» του συνολικού συλλεχθέντος υλικού που θα συλλεχθεί, σε ψηφιακή μορφή, υψηλής ανάλυσης και ποιότητας και με νοηματική συνοχή, για τους σκοπούς της Έκθεσης.  

2. Μία (1) οπτικοακουστική παρουσίαση, η οποία θα περιλαμβάνει ψηφιακές φωτογραφίες και video, με θέμα τη βιοποικιλότητα, τις παραδοσιακές πρακτικές στις νησιωτικές κοινωνίες και οικισμούς καθώς επίσης την προβολή του βιώσιμου και θεματικού τουρισμού στα ελληνικά νησιά, βάσει του υφιστάμενου - διαθέσιμου υλικού, διάρκειας 15 λεπτών τουλάχιστον, προκειμένου να προβληθεί κατά την Έκθεση, σε κυκλική επαναλαμβανόμενη προβολή. Η παρουσίαση θα πρέπει να περιλαμβάνει σύμφωνα με τις προδιαγραφές του ΟΗΕ είτε επεξηγηματικά κείμενα και/είτε ηχητική αφήγηση. 
3. Μία (1) παρουσίαση διάρκειας 15 λεπτών ακριβώς, με ψηφιακές φωτογραφίες, χωρίς ηχητική επένδυση και κείμενο, ως οπτικό υπόβαθρο για την επίσημη παρουσίαση του VNR του Αν. Υπουργού κ. Φάμελλος, κατά την ολομέλεια του των κ-μ του ΟΗΕ στο HLPF, προς παράδοση έως τις 31 Μάϊου 2018. 

4. Εκτυπωμένες τις περίπου είκοσι (20) επιλεγμένες χαρακτηριστικές φωτογραφίες (ανάλογα και με την παρεχόμενη υποδομή για την ανάρτησή τους, δηλαδή διαστάσεις panels, προδιαγραφές χώρου τοποθέτησης της Έκθεσης κλπ), σε κατάλληλο υλικό και σε μεγέθους τουλάχιστον 50 εκ. x 70εκ., με εκτυπωμένες λεζάντες – επεξηγηματικό κείμενο.
5. Εισαγωγή στην Έκθεση, στην αγγλική,  σε εκτυπωμένη μορφή, σε υλικό και διαστάσεις αντίστοιχο αυτού των φωτογραφιών, που θα περιλαμβάνει τον τίτλο της Έκθεσης, επεξηγηματικό κείμενο με το σκεπτικό και τον σκοπό της και ενδεχομένως σχετικό χάρτη, προς ανάρτηση στην Έκθεση μαζί με το φωτογραφικό υλικό.

6. Τρίπτυχο προβολής και επεξήγησης της Έκθεσης στην αγγλική (400 τεμάχια) και στην ελληνική γλώσσα (400 τεμάχια).

7. Αφίσα προβολής της Έκθεσης στην αγγλική (60 τεμάχια) και ελληνική γλώσσα (60 τεμάχια).

Το ανωτέρω υλικό θα παραμείνει στην κυριότητα του αναδόχου ή άλλου εκάστοτε φορέα παροχής του και παράλληλα θα βρίσκεται στη διάθεση του Υπουργείου Περιβάλλοντος και Ενέργειας προς χρήση και αξιοποίηση στην εν λόγω Εκδήλωση, καθώς και σε παρόμοιες μελλοντικές δραστηριότητες του Υπουργείου.
Προϋπολογισμός – Διάρκεια Σύμβασης 

Για την υλοποίηση του ανωτέρω έργου η απαιτούμενη δαπάνη ανέρχεται, κατ’ ανώτατο όριο, στο συνολικό ποσό των [δεκαεπτά χιλιάδων ευρώ (17.000,00€)], μη συμπεριλαμβανομένου του αναλογούντος ΦΠΑ, και θα βαρύνει τον προϋπολογισμό του 2018 του Εθνικού Κέντρου Περιβάλλοντος και Αειφόρου Ανάπτυξης του Υπουργείου Περιβάλλοντος και Ενέργειας. 

Περιλαμβάνει όλα ανεξαιρέτως τα έξοδα και τις επιβαρύνσεις του Αναδόχου για την υλοποίηση του αντικειμένου της σύμβασης για την τελική εγκατάσταση, λειτουργία, προβολή και παρουσίαση της Έκθεσης, σύμφωνα με τις τεχνικές προδιαγραφές του χώρου και του εξοπλισμού που θα παρασχεθεί και βάσει προτύπων ώστε η Έκθεση να είναι διεθνούς επιπέδου και κατάλληλη για την προβολή της χώρας σε επίπεδο ΟΗΕ. 

Η σύναψη της Σύμβασης θα πραγματοποιηθεί με απευθείας ανάθεση από το ΕΚΠΑΑ προς τον Ανάδοχο.

Η διάρκεια εκτέλεσης της Σύμβασης ορίζεται από την υπογραφή αυτής έως τις 18 Ιουλίου 2018.

Η καταβολή του ποσού των [17.000,00] € θα γίνει τμηματικά και σε 3 δόσεις ως εξής:

(α)
α’ δόση 60% (ήτοι ποσού [10.200,00 €] επιπλέον ΦΠΑ) για την ολοκλήρωση των ως άνω παραδοτέων 1 και 2.

(β)
β’ δόση 20% (ήτοι ποσού [3.400,00] € επιπλέον ΦΠΑ) με την ολοκλήρωση των ως άνω παραδοτέων 3, 4, 5, 6 και 7. 

(γ)
γ’ δόση 20% αποπληρωμή (ήτοι ποσού [3.400,00 €] επιπλέον ΦΠΑ) με την ολοκλήρωση και περάτωση του έργου της Έκθεσης, μετά τη λήξη των εργασιών του HLPF 2018, σύμφωνα με τις γενικές υποχρεώσεις του αναδόχου, όπως περιγράφονται ανωτέρω.

Τυχόν προσφορές θα πρέπει να κατατεθούν  στο info-ekpaa@prv.ypeka.gr έως την Πέμπτη 29/3.
